Falcón
<s>Država Falcón (španjolski: Estado Falcón) je jedna od 23 savezne države Venecuele, koja se nalazi na sjeverozapadu zemlje.</s>

<s>Ime je dobila po nekadašnjem predsjedniku Venezuele (1863.-1968.) - Juanu Falcónu.</s>

<s>Karakteristike</s>

<s>U Falcónu živi 902,847 stanovnika na površini od 24,800 km²</s>

<s>Falcón koji se jednim dijelom prostire po Poluotoku Paraguaná, sa sjevera je ograničen Karipskim morem a sa zapada Venezuelanskim zaljevom.</s><s>Sa sjeverozapada graniči sa saveznom državom Zulia, a sa juga sa Larom i Yaracuyom.</s>

<s>Teren države sastoji se od obalne ravnice i krajnjih obronaka Karipskih Anda, to je sušni kraj posnih oranica.</s>

<s>Glavni grad je Coro, jedan od najstarijih gradova u Venecueli osnovan 1527., a najveći je Punto Fijo grad naftne industrije.</s>

<s>Historija</s>

<s>Obalu tog kraja prvi put su oplovili i kartografirali 1499. - Juan de la Cosa i Amerigo Vespucci, kao članovi ekspedicije koju je vodio Alonso de Ojeda.</s>

<s>Od 1993. historijski centar Cora zajedno sa njegovom lukom upisan je na UNESCO-vu Listu mjesta svjetske baštine u Americi.</s><s>Na tom lokalitetu se nalazi 602 historijskih građevina</s>

<s>Privreda</s>

<s>Veći dio države je ruralni kraj, u kom je ribarstvo važna grana privrede, jer je ratarstvo manje više ograničeno na riječne kotline i planinske visoravni.</s><s>Većinom se uzgaja; kukuruz, kokos, luk, sirak, krumpir, banane, dinje, lubenice, šećerna trska i kava.</s><s>Kozarstvo je široko rasprostranjeno, ali ne i na većim nadmorskim visinama gdje je zbog prekomjernog uzgoja i deforestacije danas onemogućeno.</s>

<s>Nasuprot tome Poluotok Paraguaná i kraj oko glavnog grada Cora doživio je eksplozivnu industrijalizaciju i urbani rast.</s><s>Duž jugozapadne obale poluotoka leže ogromne rafinerije nafte, kao one u Amuayu i Cardonu.</s><s>Tako da se velik dio venecuelanske nafte prerađuje u Falconu, a nakon tog se tankerima transportira dalje po svijetu.</s>

<s>Sjeverni dio države uključujući i Poluotok Paraguanu dobro je pokriven autoputevima.</s>

<s>Izvori</s>

<s>Vanjske veze</s>

<s>Falcón na portalu Venezuela Tuya  
 Falcón na portalu Encyclopedia Britannica</s>

<s>Savezne države Venezuele</s>

